open-index/open-wikipedia-markdown huggingface dataset:
Buchholz in der Nordheide

**Buchholz in der Nordheide** on kaupunki Ala-Saksin osavaltiossa Saksassa. Siellä asuu 38&nbsp;487 (2015), ja se sijaitsee 25 kilometriä lounaaseen Hampurista.

Buchholz on asukasluvultaan Harburgin piirikunnan suurin kaupunki. Sen ystävyyskaupunkeja ovat Canteleu Ranskassa, Wołów Puolassa ja Järvenpää Suomessa. Buchholzissa yritettiin vuonna 2006 tehdä maailmanennätys asettamalla 2000 ihmistä sydämen muotoon, mutta ennätys jäi tekemättä, koska paikalle saapui 39 ihmistä liian vähän.

## Kaupunki
Buchholz on rakennuskannaltaan uudehko ja nuorekas kaupunki. Kaupungin keskusta on rakennettu junaradan läheisyyteen. Asemalta kävelykadulle ja kaupungin sydämeen Galerie-nimiseen kauppakeskukseen on kävellen matkaa vain muutama minuutti. Kaupungista löytyy kaikki kansalliset kaupat ja suurin osa eri alojen erikoisliikkeistä. Suuret kaupat on sijoitettu pois keskustasta moottoritien varteen.

### Galerie-kauppakeskus
Galerie on vuoden 2012 syksyllä avattu 3-kerroksinen ostoskeskus. Alakerrassa on useita ruokapaikkoja ja kaksi muuta tasoa on varattu erikoisliikkeille ja vaatekaupoille. Valikoima on erittäin kattava ja rakennuksesta löydätkin lähes kaiken tarvitsemasi. Ainoastaan ruokakauppaa ei ole rakennukseen sijoitettu. Uusi Famila palvelee asiakkaita 50m päässä.

## Koulut
Kaupungissa on kaksi Gymnasiumia eli lukiota (vuosiluokat 5.-12.) Kaupungissa on näiden lisäksi useita alakouluja (vuosiluokat 1.-4.) sekä Realschule ja Gesamtschule. Rautatieaseman viereisessä uudessa Kabenhof-rakennuksessa on myös työväenopisto. Työväenopistosta löytyy laaja tarjonta monenlaisia kursseja. Vaihto-oppilaille järjestetään täällä kootusti yhteinen kielikurssi ennen koulujen alkua.

*Albert Einstein Gymnasium Koulukeskus 1
**Järvenpään lukion ystävyyskoulu
*Gymnasium am Kattenberg Koulukeskus 2

## Liikenne
### Bussit
Kaupungissa liikennöi kaupungin oma bussiyhtiö "Buchholz bus". Bussit ovat uusia ja liikennöinti säännöllistä. Sunnuntaisin bussit eivät kulje. Kaikki bussit lähtevät "Treffpunkt"-nimiseltä päätepysäkiltä. Pysäkki sijaitsee kauppakeskus Galerien vieressä, kävelykadun kirkon puoleisessa päässä.

### Rautatieasema
Juna-asemalla pysähtyy Metronom-niminen juna, joka liikennöi Hampurin ja Bremenin välillä. Metronom on yleensä 5 vaunua pitkä kaksikerroksinen juna. Junat kulkevat Hampurin suuntaan ykkösraiteelta 00:59 ja 00:19. Viimeinen juna Hampurista Buchholziin saapuu aamu yhden aikaan. Aamun ensimmäinen juna Hampurista pysähtyy aamu viideltä. Lippu Hampuriin maksaa 6,10€ ja päivälippu suur-Hampurin alueelle 11,90€. Lippuja voi ostaa automaateista tai juna-asemalta. Automaatit hyväksyvät useimmiten vain pieniä seteleitä.

## Lähteet

## Aiheesta muualla

* Kaupungin verkkosivusto
Hämeen Partiopiiri

**Hämeen Partiopiiri ry** on yksi Suomen partiopiireistä. Yhdistyksellä on toimistoja ja kokoustiloja Tampereella ja Lahdessa. Tampereen toimistolla toimivat lisäksi Tampereen Partiolaiset ry ja Hämeen Partiosäätiö rs.

Hämeen Partiolaiset ja Salpausselän Partiolaiset yhdistyivät vuoden 2010 alusta uudeksi Hämeen Partiopiiriksi.

## Aiheesta muualla

* Hämeen Partiopiirin WWW-sivusto
* PartioWikissä
The Giving Pledge

**The Giving Pledge** on sijoittaja Warren Buffettin ja Microsoftin perustajan Bill Gatesin vuonna 2010 aloittama kampanja, jossa kannustetaan raharikkaita sitoutumaan julkisesti luopumaan suurimmasta osasta omaisuuttaan joko elämänsä aikana tai kuolemansa jälkeen. Kampanja ei kerää rahaa, vaan ainoastaan julkisia sitoumuksia siitä, että rikkaat lupaavat antaa omaisuuttaan hyväntekeväisyyteen. Sitoumuksia oli kertynyt noin sata kappaletta helmikuuhun 2013 mennessä.

## Lähteet

## Aiheesta muualla
*Kampanjan verkkosivu
Jordi Roura

**Jordi Roura Solà** (s. 10. syyskuuta 1967 Llagostera, Espanja) on espanjalainen entinen jalkapalloilija sekä nykyinen jalkapallovalmentaja. Roura toimii toisena valmentajana FC Barcelonassa. Kaudella 2012–2013 FC Barcelonan päävalmentajan Tito Vilanovan ollessa syöpähoidossa toimi Roura osan kaudesta hänen sijaisenaan.
## Lähteet
*FC Barcelonan sivusto 

## Aiheesta muualla
*BDFutbol coach profile
Nando de Colo

**Nando de Colo** (s. 23. kesäkuuta 1987 Sainte-Catherine-lès-Arras) on ranskalainen koripalloilija.

Ranskan maajoukkueessa de Colo on voittanut olympiahopeaa Tokiosta 2020, MM-pronssia ja kolme EM-mitalia. Vuoden 2015 EM-kilpailuissa hänet valittiin lopputurnauksen tähdistöviisikkoon.

## Lähteet

## Aiheesta muualla

* NBA:n pelaajaprofiili 
* Profiili Basketball-Reference.com 
*
Ratsupalvelus

**Ratsupalvelus** () oli alun perin joidenkin tilojen tai niiden omistajien tehtäväkseen ottama ratsumiehen (ratsusotilaan) varustaminen kruunun palvelukseen, mikä tietyin edellytyksin oikeutti verovapauteen. Tällä yleensä tarkoitetaan ennen ruotujakolaitosta tapahtunutta ratsupalvelusta, jonka varhaisin tunnettu vahvistaminen tapahtui vuosina 1279–1280 Alsnön säännössä. Täten esimerkiksi 1300-luvun puolivälissä ratsupalvelukseen ilmoittautunut  talonpoika sai verovapauden tilaansa. Tällaista etua nauttineita on myöhemmin nimitetty rälssimiehiksi. Näin kruunu sai kipeästi tarvitsemiaan ratsusotilaita. Ratsupalvelu oli kallista, koska siinä edellytettiin raskaita ritarivarusteita. 

Rälssimiehistä kehittyi 1500-luvulla perinnöllinen aatelissääty. Aatelissäädyn sisäisiä eroja korosti vuoden 1626 ritarihuonejärjestys, jonka mukaan sääty jakaantui kolmeen luokkaan. Kun aatelinen ratsupalvelu väistyi, tulivat tilalle hiljalleen ratsutilat eli rusthollit (), jotka varustivat ratsumiehen armeijaan. Rusthollari oli usein säätyläinen tai suhteellisen varakas talonpoika, jotka sittemmin muodostivat johtavan kerrostuman talonpoikaisessa säädyssä.

## Lähteet
Tabatha Coffey

**Tabatha Coffey** (s. 17. toukokuuta 1967 Surfers Paradise) on australialainen hiusstylisti, televisiopersoona, kirjailija ja yrittäjä. Hänet äänestettiin fanisuosikiksi *[[Shear Genius]]* -sarjassa vuonna 2007. Tämän jälkeen alkoi Bravolla hänen sarjansa *Tabatha's Salon Takeover* (*[[Kaiken maailman kampaamot]]*). Coffey tutustuu sarjassaan Los Angelesin ja New Yorkin huonosti menestyviin kampaamoihin ja selvittää, millä alueella niiden toiminnassa on puutteita. Neljännellä tuotantokaudella nimeksi vaihdettiin *Tabatha Takes Over*, ja samalla formaattia muutettiin siten, että neuvoja annetaan muillekin yrityksille kuin kampaamoille.

Coffey aloitti uransa kampaajana 14-vuotiaana Australiassa. Hän on avoimesti lesbo ja asuu kumppaninsa kanssa New Jerseyssä. Hän julkaisi muistelmateoksen *It’s Not Really About the Hair: The Honest Truth About Life, Love, and the Business of Beauty* (2011).

## Lähteet
Katori-luokka (risteilijä)

**Katori-luokka** () oli keisarillisen Japanin laivaston neljän kevyen risteilijän muodostama alusluokka, jonka aluksista ainoastaan kolme valmistui. Alukset valmisti Mitsubishin Jokohaman telakka hieman ennen Japanin liittymistä toiseen maailmansotaan.
 
## Alukset
Alukset tilattiin alun perin koululaivoiksi osana vuosien 1937 ja 1939 täydennysohjelmia. Tyynenmeren sodassa aluksia kuitenkin käytettiin esimerkiksi sukellusvenelaivueiden ja saattajaosastojen lippulaivoina. Sodan aikana alusten ilmatorjunta-aseistusta vahvennettiin ja niille asennettiin sukellusveneidentorjuntaan syvyyspommit. 

## Lähteet
*
*

### Viitteet

## Aiheesta muualla
Oskarshamnin merenkulkumuseo

**Oskarshamnin merenkulkumuseo** on Ruotsissa Oskarshamnin kunnassa sijaitseva museo, joka on keskittynyt merenkulkuun. Museota varten perustettiin säätiö vuonna 1940, ja säätiö avasi ensimmäisen museonsa vuonna 1954.

## Lähteet

## Aiheesta muualla
* Museon kotisivut 
* Museo Oskarshamnin kunnan sivuilla  
* Nyheterna.net: Nya sjöfartsmuseet ett av Sveriges finaste  
* Maritime Heritage Atlas of South Baltic: Oskarshamn Maritime Museum
Katori (1905)

**Katori** () oli keisarillisen Japanin laivaston Katori-luokan taistelulaiva. Alus valmistettiin Vickersin telakalla Britanniassa vuosina 1904–1906 ja se romutettiin Washingtonin laivastosopimuksen mukaisesti vuonna 1924.

## Valmistus

Alus tilattiin Vickersiltä Barrow-in-Furnessista, missä köli laskettiin 27. huhtikuuta 1904. Alus laskettiin vesille vuotta myöhemmin 4. heinäkuuta ja valmistui 20. toukokuuta 1906.

## Palvelus
Washingtonin laivastosopimuksen mukaisesti alus poistettiin palveluksesta 20. syyskuuta 1923. Se romutettiin seuraavana vuonna Maizurun laivastontelakalla. Osa aluksen tykeistä siirrettiin rannikkotykistön linnakkeisiin Tokionlahdelle.

## Lähteet
*

### Viitteet
Kashima (1905)

**Kashima** () oli keisarillisen Japanin laivaston Katori-luokan taistelulaiva. Alus valmistettiin Armstrong Whitworthin telakalla Britanniassa vuosina 1904–1906 ja se romutettiin Washingtonin laivastosopimuksen mukaisesti vuonna 1924.

## Valmistus

Alus tilattiin vuonna 1904 Armstrong Whitworthilta Elswickistä, missä köli laskettiin 29. helmikuuta 1904 telakkanumerolla 755. Alus laskettiin vesille 22. maaliskuuta 1905 ja valmistui 23. toukokuuta 1906.

## Palvelus
Washingtonin laivastosopimuksen mukaisesti alus poistettiin palveluksesta vuonna 1923, ja se romutettiin seuraavan vuoden aikana.

## Lähteet
*
*

### Viitteet
Aki (1907)

**Aki** () oli keisarillisen Japanin laivaston Satsuma-luokan taistelulaiva. Alus valmistettiin Kuren laivastontelakalla vuosina 1906–1911 ja se poistettiin palveluksesta vuonna 1923 Washingtonin laivastosopimuksen mukaisesti.

## Valmistus

Alus tilattiin 1904 Kuren laivastontelakalta, missä köli laskettiin 15. maaliskuuta 1906. Alus laskettiin vesille vuotta myöhemmin 14. huhtikuuta ja valmistui 11. maaliskuuta 1911.

## Palvelus
Washingtonin laivastosopimuksen mukaisesti alus poistettiin palveluksesta vuonna 1923. Se upotettiin maalialuksena  7. syyskuuta 1924.

## Lähteet
*

### Viitteet
Satsuma (1906)

**Satsuma** () oli keisarillisen Japanin laivaston Satsuma-luokan taistelulaiva. Alus valmistettiin Yokosukan laivastontelakalla vuosina 1905–1910 ja se poistettiin palveluksesta vuonna 1923 Washingtonin laivastosopimuksen mukaisesti.

## Valmistus

Alus tilattiin vuonna 1904 Yokosukan laivastontelakalta, missä köli laskettiin 15. toukokuuta 1905. Alus laskettiin vesille puolitoista vuotta myöhemmin 15. marraskuuta ja valmistui 25. maaliskuuta 1910.

## Palvelus
Washingtonin laivastosopimuksen mukaisesti alus poistettiin palveluksesta vuonna 1923. Se upotettiin maalialuksena  7. syyskuuta 1924.

## Lähteet
*

### Viitteet
Salamaua

**Salamaua** () oli pieni kaupunki Papua-Uudessa-Guineassa Moroben provinssissa. Kaupungin asutus sijaitsi pienellä kannaksella rannikon ja vuorten välissä. Lähin kaupunki on Lae, jonne pääsee vain veneellä lahden yli.

## Historiaa
Vuonna 1920 kullankaivajat käyttivät kaupunkia välietappina etsiessään kultaa sisämaan alueilta. Kultaa löydettiin Wausta, ja saapuneet kullankaivajat kulkivat kultakentille niin sanottua Mustan kissan polkua..

Japanilaiset valtasivat kaupungin toisessa maailmansodassa 8. maaliskuuta 1942. Liittoutuneet valtasivat kaupungin takaisin 11. syyskuuta 1943. Kaupunki tuhoutui liittoutuneiden valtauksen aikana täysin.

Nykyään Kelan ja Laguin kylät pitävät aluetta hallussaan, ja sinne ovat rakentaneet loma-asuntoja lähinnä Laesta muuttaneet.

Vuonna 2007 kalifornialainen tutkimusryhmä tutki kaupungin ympäristön sademetsiä yrittäen löytää ropen-kryptidejä, joita kerrotaan lentävän Papua-Uuden-Guinean ympäristössä. Kuvausryhmä kuvasi videolle lentävän olennon, jota ei kuitenkaan ole tunnistettu.

## Lähteet
Lidköpingin satama

**Lidköpingin satama** on Ruotsin Lidköpingissä sijaitseva satama, joka on Vänernjärven rannalla. Se on kuljetettujen tonnien määrällä mitattuna toiseksi suurin Vänernin satamista ja tärkeä reitti Skaraborgiin.

## Lähteet
Kawachi

**Kawachi** () oli keisarillisen Japanin laivaston vuonna 1910 vesillelaskettu Kawachi-luokan taistelulaiva.

## Valmistus

Alus tilattiin vuonna 1907 Yokosukan laivastontelakalta, missä köli laskettiin 1. huhtikuuta 1909. Alus laskettiin vesille puolitoista vuotta myöhemmin 15. lokakuuta ja valmistui 31. maaliskuuta 1912.

## Palvelus
Alus tuhoutui ammusvaraston räjähtäessä 12. heinäkuuta 1918, jolloin 621 miehistönjäsentä sai surmansa.

## Lähteet
*

### Viitteet
Tosa (1921)

**Tosa** () oli keisarillisen Japanin laivaston Tosa-luokan taistelulaiva. Aluksen rakennustyöt aloitettiin Mitsubishin telakalla Nagasakissa vuonna 1920, mutta vuoden 1922 Washingtonin laivastosopimus keskeytetti rakennustyöt. Keskeneräistä alusta käytettiin sen jälkeen erilaisissa asekokeissa ennen sen upottamista 9. helmikuuta 1925.

## Valmistus

Alus tilattiin Mitsubishiltä Nagasakista osana vuoden 1918 hankintasuunnitelmaa ja sen köli laskettiin 2. helmikuuta 1920. Alus laskettiin vesille 21. joulukuuta 1921. Rakennustyöt keskeytettiin 5. helmikuuta 1922 Washingtonin laivastosopimuksen mukaisesti.

## Lähteet
*

### Viitteet
Flora Robson

**Flora McKenzie Robson** (28. maaliskuuta 1902 – 7. heinäkuuta 1984) oli englantilainen näyttelijä. Hän esittää Elisabet I:tä vuoden 1940 elokuvassa *[[Merihaukka (elokuva)|Merihaukka]]*.
Jukka Salmela (näyttelijä)

**Jukka Tapani Salmela** (6. lokakuuta 1960 Muurame – 23. elokuuta 2014 Jyväskylä) oli suomalainen näyttelijä. Hän näytteli teatterissa ja televisiossa. Salmela tuli tunnetuksi televisiosarjasta *[[Pirunpelto (televisiosarja)|Pirunpelto]]*. Salmelan rooli *Pirunpellossa* oli sorayrittäjä Sulo K. Rastas. Hahmo oli mukana sarjassa sen alusta loppuun saakka.

Jukka Salmela näytteli televisiossa myös mm. sarjoissa *Kylmän kosketus* ja ''Hovimäki''. Teatterikiinnityksiä hänellä oli mm. Tampereella Teatteri 2000:een ja Kokkolan kaupunginteatteriin. Keski-Suomessa Salmela näytteli mm. Ränssin Kievarin kesäteatterissa, J+J teatterissa, Aploodi- ja Himos-teatterissa. Äänekosken teatteriin hän ohjasi vuonna 2014 *Onnenloukun*. Hän kuoli elokuussa 2014 Jyväskylässä Keski-Suomen keskussairaalassa vaikeaan sairauteen.

## Lähteet

## Aiheesta muualla

* Jukka Salmela Elonetissä
* Jukka Salmela Internet Movie Databasessa (IMDb.com  (englanniksi)
Sons of Aeon

**Sons of Aeon** on jyväskyläläinen vuonna 2010 perustettu melodista death metalia soittava yhtye.

Yhtyeen perustivat Ghost Brigaden kitaristi Wille Naukkarinen sekä Tapio Vartiainen. He nauhoittivat kotonaan demonauhoja toisilleen, ja päättivät perustaa yhtyeen musiikin samankaltaisuuden vuoksi.

Yhtyeen vuonna 2013 julkaistu esikoisalbumi *[[Sons of Aeon (albumi)|Sons of Aeon]]* debytoi Suomen virallisen listan sijalla 32.

## Jäsenet
* Tony Kaikkonen – laulu
* Tapio Vartiainen – kitara
* Wille Naukkarinen – kitara
* Tommi Kiviniemi – basso
* Pasi Pasanen – rummut

## Diskografia
* 

## Lähteet

## Aiheesta muualla
* Yhtyeen kotisivu 
*
Eino Laurila

**Eino Herman Laurila** (vuoteen 1906 **Laurén**, 23. syyskuuta 1905 Helsinki – 14. huhtikuuta 2002 Helsinki) oli suomalainen talous- ja tilastotieteilijä. Hän oli valtiovarainministeriön kansantalousosaston vt. osastopäällikkö.

Laurila valmistui filosofian maisteriksi 1929, sai kunniatohtorin arvon 1961. Hän oli Tilastollisessa päätoimistossa eri tehtävissä vuodesta 1928, lopuksi pääjohtaja, ja vuodesta 1957 myös valtiovarainministeriön kansantalousosaston vt. osastopäällikkö. Hän ansioitui erityisesti Suomen kansantulotutkimuksessa. Hän sai professorin arvonimen 1972.

## Lähteet
Nico Polychronidis

**Nico Polychronidis** (, s. 8. marraskuuta 1989) on kreikkalais-saksalainen mäkihyppääjä. Hänen isänsä on kreikkalainen ja äitinsä saksalainen. Hän itse asuu Saksassa. Joulukuusta 2012 lähtien hän on edustanut Kreikkaa edustettuaan aiemmin synnyinmaataan, Saksaa.

Continental Cupin Pragelaton osakilpailussa hän sijoittui kolmanneksi maaliskuussa 2009. Maailmancupiin hän osallistui ensimmäisen kerran Willingenissä helmikuussa 2013 jääden kuitenkin karsintaan. Val di Fiemmen MM-kilpailuissa 2013 hän sijoittui normaalimäen kilpailussa 45:nneksi.

## Lähteet
Ted (elokuva)

**Ted** on vuonna 2012 ensi-iltansa saanut Seth MacFarlanen ohjaama komedia. Elokuva on Seth MacFarlanen ensimmäinen tuotos elokuvaohjaajana. Elokuva oli vuoden 2012 kahdenneksitoista katsotuin elokuva maailmanlaajuisesti.

## Juoni

Elokuva kertoo John Bennettistä (Mark Wahlberg), jota kiusattiin ja syrjittiin hänen ollessaan nuori. Johnilla ei ollut kavereita ja hänen ainoa kaveri olikin täytetty pehmonalle. John toivoo, että hänen nallensa voisi puhua ja elää kun normaali ihminen. Toive toteutuu ja siitä alkaa ystävysten elinikäinen ystävyys.

## Näyttelijät
* Mark Wahlberg – John Bennett
* Mila Kunis – Lori Collins
* Seth MacFarlane – Ted

## Lähteet

## Aiheesta muualla
* 
*
Lepo Laurila

**Johan Leopold "Lepo" Laurila**, vuoteen 1907 **Laurén** (19. lokakuuta 1878 Mäntsälä – 4. toukokuuta 1956 Helsinki) oli suomalainen viulutaiteilija ja alttoviulisti, director musices. 

## Henkilöhistoria
Laurilan vanhemmat olivat ajuri Henrik Johan Laurén ja Maria Adolfina Pietala ja puoliso vuodesta 1908 Maria Alina Saarholma. Viulunsoiton Laurila aloitti jo kahdeksanvuotiaana. Hän kävi Helsingin filharmonisen seuran orkesterikoulun 1886 ja sitten Helsingin musiikkiopiston 1900. Helsingin filharmonisen orkesterin 1. viulun soittaja hän oli vuodesta 1900, samoin kuin Helsingin musiikkiopiston jousikvartetin jäsen, musiikkiopistossa hän opetti vuodesta 1905. Laurila oli Helsingin kaupunginorkesterin 1. alttoviulunsoittaja 1912–1946. Hän oli perustamassa Suomen Muusikkojen Liittoa ja toimi sen puheenjohtajana 1917–1931. Hän oli myös Pohjoismaisen muusikkounionin presidentti 1925–1928 ja Suomen Kamarimusiikkiseuran musiikkipäällikkö 1945–1951. Director musices -arvonimi Laurilalle myönnettiin 1934. Hän toimi *Muusikkerilehden* päätoimittajana 1920–1929.

## Julkaisuja
**Musiikkisanasto*, Fazerin musiikkikauppa, 1930
;Suomentajana
*Ernst Rydberg: *Viulun rakentamisesta*, suom. L. L., Fazerin musiikkikauppa, 1925

## Lähteet
Imperator Aleksandr III (1901)

**Imperator Aleksandr III** () oli vuonna 1904 valmistunut Venäjän keisarikunnan laivaston Borodino-luokan taistelulaiva.  

## Valmistus

Alus tilattiin Itämeren telakalta Pietarista, missä köli laskettiin heinäkuussa 1899. Alus laskettiin vesille 3. elokuuta 1901 ja valmistui marraskuussa 1903.

## Palvelus
Alus lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Liepājasta Port Arthuriin. Laivueen komentajana oli vara-amiraali Zinovi Rožestvenski, jonka alaisuudessa laivue kiersi Kap Hornin. Laivue saapui 9. tammikuuta 1905 Nosy Belle, jossa se oli kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston kontra-amiraali Nikolai Nebogatovin johtamaa 3. laivuetta, joka saapui 9. toukokuuta. Laivueet lähtivät 14. toukokuuta Vladivostokiin. Aluksiin oli kuormattu runsaasti materiaalia, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.

Osasto kulki lyhyintä reittiä Tsushimansalmen kautta, missä se joutui keisarillisen Japanin laivaston yllättämäksi. *Imperator Aleksandr III* oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan toisena aluksena lippulaiva *[[Knjaz Suvorov]]in* jälkeen. Alus syttyi tuleen pian taistelun alettua. Taistelun toisessa vaiheessa japanilaiset keskittivät tulensa alukseen, joka kaatui. Aluksen upottua alueelta ei löytynyt eloonjääneitä.

## Lähteet
*
*

### Viitteet
Knjaz Suvorov

**Knjaz Suvorov** () oli vuonna 1904 valmistunut Venäjän keisarikunnan laivaston Borodino-luokan taistelulaiva.  

## Valmistus

Alus tilattiin Itämeren telakalta Pietarista, missä köli laskettiin heinäkuussa 1901. Alus laskettiin vesille 25. syyskuuta 1902 ja valmistui syyskuussa 1904.

## Palvelus
*Knjaz Suvorov* lähti 15. lokakuuta 1904 Itämeren laivastosta muodostetun Venäjän Tyynenmeren laivaston 2. laivueen mukana Libausta Port Arthuriin. Laivueen komentajana oli vara-amiraali Zinovi Rožestvenski, jonka alaisuudessa laivue kiersi Kap Hornin saapuen 9. tammikuuta 1905 Nosy Be -saarelle. Laivue oli saarella kaksi kuukautta levossa ja täydennettävänä. Laivue siirtyi Camranhinlahteen Ranskan Indokiinaan odottamaan Tyynenmeren laivaston 3. laivuetta, joka saapui kontra-amiraali Nikolai Nebogatovin johdolla 9. toukokuuta. Laivueet aloittivat 14. toukokuuta matkan Vladivostokiin. Aluksiin oli kuormattu runsaasti materiaalia matkaa varten, mikä kasvatti niiden uppoumaa merkittävästi. Tämä laski alusten panssarivyöt vedenpinnan alle.

Osasto kulki lyhyintä reittiä Tsushimansalmen kautta. Siellä se joutui keisarillisen Japanin laivaston yllättämäksi. *Knjaz Suvorov* oli Tsushiman meritaistelun alkaessa venäläisten neljän Borodino-luokan aluksen muodostaman 1. divisioonan lippulaivana. Alus syttyi tuleen ja menetti ohjattavuuden pian taistelun alettua. Taistelun lopulla alusta vastaan hyökkäsi neljä torpedovenettä, joiden laukaisemista torpedoista kaksi tai kolme osui alukseen aiheuttaen ammusvaraston räjähtämisen. Alukselta pelastui ainoastaan 20 henkeä, jotka oli noudettu alukselta haavoittuneina hoitoon jo aiemmin.

## Lähteet
*
*

### Viitteet
Viktor Sund

**Viktor Karl Sund** (27. elokuuta 1891 Pietarsaari – 27. heinäkuuta 1966 Pietarsaari) oli suomalainen opettaja, keräilijä ja ruotsin kielellä kirjoittanut runoilija.

Sund pääsi ylioppilaaksi 1912 Pietarsaaren reaalioppikoulusta ja valmistui kansakoulunopettajaksi Uudenkaarlepyyn opettajaseminaarista 1914. Hän toimi sitten Pietarsaaren ruotsinkielisen kansakoulun opettajana aina eläkkeelle siirtymiseensä saakka 1954. Hän oli myös sivutoiminen museon- ja kirjastonhoitaja.

Sundin runoista tunnetuin on Jussi Snellmanin suomentama *Där björkarna susa* (*Miss' soutaen tuulessa koivut sorjat soi*) johon sävellyksen teki Oskar Merikanto. Runo ilmestyi alun perin runokokoelmassa *Skymningsriket*. Merikanto sävelsi myös toisen Sundin runon *Sommarmorgon i Skogen*. Sund laati myös juhlarunoja erilaisiin Pietarsaaren merkkitapahtumiin, muun muassa kaupungin 300-vuotisjohlissa esitettiin runo *Kring lejonets torn* jonka oli säveltänyt Sigurd Snåre.

Sund oli myös museoesineiden ja taiteen keräilijä. Sundin keräämiä kokoelmia säilytettiin Pietarsaaren kaupunginmuseossa ja vuonna 1856 Skataan rakennetussa *Viktor Sundin tuvassa*. Tupa on nykyisin kunnostettu ja toimii lähinnä kokoustilana.

## Teoksia
* *Skymningsriket* : dikter. Söderström, Helsingfors 1915
* *Jakobstad*. Svenska Folkskolans Vänner, Helsingfors 1937
* *Nykarleby*. 1947
* *Dikter* ; utg. av staden Jakobstad ; utgivningskommitté Anna Bondestam et al. Jakobstad 1981

## Lähteet
* 
* Viktor Karl Sund 1891-1966
Espanjalainen asetelma

**Espanjalainen asetelma** on suomalaisen taiteilijan Tuomas von Boehmin öljy- ja temperavärein paperille maalattu asetelma vuodelta 1953. Maalaus on kiinnitetty pahville ja kooltaan se on 46×38 cm. Ester ja Jalo Sihtolan kokoelmiin kuuluvan työn omistaa Ateneumin taidemuseo.

Tuomas von Boehm oli 1952 alkanut talvisin maalata Espanjassa Fuengirolan kalastajakylässä. Uusi ympäristö vaikutti hänen töidensä sisältöihin ja väreihin. Asetelmassa on pöydän päällä raidallinen vaate, vihreitä lehtiä, hedelmiä, valkoiseksi maalattu kukko ja kuva matadorimiehestä. Ne on koottu yhteen arvoituksen tavoin tai kuin rituaalia esittämään, kuten von Boehmin monista muistakin asetelmista voidaan mainita.

## Lähteet

## Aiheesta muualla
* Suomen Kansallisgalleria: Kokoelmat: Espanjalainen asetelma. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FTeos_0896E8E2-7080-4869-A110-A98E569B469F
Store Skagastølstind

**Store Skagastølstind** on Norjan kolmanneksi korkein vuori. Se sijaitsee Hurrunganen vuoristossa Årdalin ja Lusterin kuntien alueella Sognin ja Fjordanen läänissä. Vuoren valloitti ensimmäisenä William Cecil Slingsby vuonna 1876.

## Kirjallisuutta
* Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. 

## Lähteet
Kukkoasetelma

**Kukkoasetelma** on suomalaisen taiteilijan Tuomas von Boehmin tekemä temperamaalaus puulle, 27×41 cm, vuodelta 1956. Maalaus kuuluu Ateneumin taidemuseon Ester ja Jalo Sihtolan lahjoituskokoelmiin.

*Kukkoasetelmaan* von Boehm maalasi valkoisen liinan peittämälle pöydälle valkoisen kukon, ruskean morttelin nuijineen sekä voileipiä matalaan koriin. Signeeraus erottuu maalauksen vasemmassa alalaidassa. Asetelmasta huokuu espanjalainen arkitunnelma.

Samantyylisen valkoisen kukon von Boehm maalasi myös Espanjalainen asetelma -maalaukseensa vuonna 1953.

## Lähteet

## Aiheesta muualla
* Suomen Kansallisgalleria: Kokoelmat: Kukkoasetelma. http://kokoelmat.fng.fi/app?action=page&lang=fi&si=http%3A%2F%2Fwww.muusa.net%2FE42_Object_Identifier%2FA-2002-66
Chiara Kreuzer

**Chiara Kreuzer** (o.s. **Hölzl**, s. 18. heinäkuuta 1997) on itävaltalainen mäkihyppääjä. Hän edustaa SV Schwarzach -seuraa.

Kreuzer sijoittui 2014 Sotšin olympialaisissa 25:nneksi ja 2018 Pyeongchangissa 11:nneksi. Val di Fiemmen MM-kilpailuissa 2013 hän oli normaalimäen 9:s. Sekajoukkuemäestä hän voitti hopeaa Itävallan joukkueen kanssa. Falunin MM-kilpailuissa 2015 hän sijoittui 16:nneksi ja Lahdessa 2017 kymmenenneksi. Seefeldin MM-kilpailuissa 2019 Kreuzer voitti hopeaa ensimmäistä kertaa kisatussa naisten joukkuemäessä. Oberstdorfin MM-kilpailuissa 2021 hän voitti joukkuemäen kultaa ja sijoittui suurmäessä kahdeksanneksi. Planican MM-kilpailuissa 2023 Kreuzer saavutti hopeaa joukkuemäessä sekä sijoittui suurmäessä yhdeksänneksi ja normaalimäessä neljänneksitoista.

Kreuzer kilpaili ensimmäisen kerran Continental Cupissa Bischofsgrünissä 14. elokuuta 2010 ollen 47:s. Maailmancupissa hän kilpaili ensimmäisen kerran 24. marraskuuta 2011 Lillehammerissa ollen 47:s. Ensimmäisen kerran hän sijoittui maailmancupissa kymmenen parhaan joukkoon ja samalla myös palkintokorokkeelle Sapporon jälkimmäisessä osakilpailussa tammikuussa 2015 oltuaan kolmas. Seuraavalla kaudella hän oli kertaalleen kolmas niin Nižni Tagilissa kuin Ljubnossa. Maailmancupin kokonaiskilpailussa hän sijoittui viidenneksi. Tammikuussa 2018 hän oli Zaōssa toinen. Kauden 2017–2018 kokonaispisteissä hän sijoittui kahdeksanneksi ja 2018–2019 kymmenenneksi. Kaudella 2019–2020 hän sijoittui Lillehammerissa kolmanneksi ja toiseksi. Ensimmäisen osakilpailuvoittonsa hän saavutti joulukuussa 2019 Klingenthalissa. Tammikuussa 2020 hän oli Zaōn kilpailuissa kolmas ja toinen. Râșnovissa hän voitti ensimmäisen kilpailun ja oli jälkimmäisessä kolmas. Helmikuussa hän voitti molemmat Oberstdorfin ja Hinzenbachin kilpailut. Maaliskuussa 2020 hän oli Lillehammerissa kolmas. Maailmancupin kokonaiskilpailussa hän sijoittui toiseksi. Kaudella 2020–2021 hän oli maailmancupissa kymmenes ja kaudella 2021–2022 18:s. Tammikuussa 2023 hän sijoittui Zaõn ensimmäisessä kilpailussa kolmanneksi. Helmikuussa 2023 hän voitti Hinzenbachin jälkimmäisen kilpailun. Maaliskuussa hän saavutti Oslossa voiton ja kakkossijan. Maailmancupin kokonaiskilpailussa hän sijoittui kuudenneksi.

Kreuzer on kilpaillut nuorten maailmanmestaruuskilpailuissa viisi kertaa 2012–2016. Hän saavutti henkilökohtaisessa kilpailussa kultaa Râșnovissa vuonna 2016 ja pronssia Almatyssa 2015. Sekajoukkuekilpailussa hän sai hopeaa vuonna 2015. 

## Lähteet
*

### Viitteet
Valkoinen talo, Malaga

**Valkoinen talo, Malaga** on suomalaisen taiteilijan Tuomas von Boehmin öljy- ja temperavärein kankaalle maalaama maalaus vuodelta 1956. Kooltaan se on 38,5×61,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmaan.

Tuomas von Boehm vietti talvikaudet Espanjan Fuengirolassa 38 vuoden ajan vuodesta 1952 alkaen. Tämä vaikutti hänen taiteensa sisältöihin ja luonteeseen. *Valkoinen talo, Malagassa* hän kuvaa matalaa maalaistaloa paahteisessa ympäristössä vuoristoalueen näkyessä kauempana taustalla.

## Lähteet

## Aiheesta muualla
* Suomen Kansallisgalleria: Kokoelmat: Valkoinen talo, Malaga
PCI DSS

**PCI DSS** -standardi (Payment Card Industry Data Security Standard) luo tietoturvaa korttimaksamiseen ja määrittelee korttimaksamisen turvallisuuden teknisten vaatimusten minimitason. Standardia hallinnoi kansainvälinen, korttijärjestöjen Visa International, MasterCard Worldwide, American Express, JCB ja Discover Financial Services perustama riippumaton toimielin PCI Security Standards Council.

## Lähteet

## Aiheesta muualla
*www.pcisecuritystandards.org
Fuengirolan lahti

**Fuengirolan lahti** on suomalaisen taiteilijan Tuomas von Boehmin lyijykynäpiirros vuodelta 1957. Kooltaan piirros on 24,5×34,5 cm ja se kuuluu Ateneumin taidemuseon Ester ja Jalo Sihtolan lahjoituskokoelmiin.

*Fuengirolan lahti* -piirroksessa on avaruutta ja pelkistystä. Von Boehm jätti yli puolet maalauksen yläosasta tyhjäksi taivasta kuvaamaan alaosan rannikkokaistaleen yläpuolelle. Tähän hän ääriviivoja piirtäen piirtää muutaman talon, muutaman jollan, tyhjän kapean niemenkärjen sekä kaukaisuuteen katoavan rantaviivan.

Von Boehm vietti talvikaudet Espanjan Fuengirolassa vuodesta 1952 alkaen. Tästä lähtien Espanjan kirkas valo ja hiekan vaaleat sävyt kirkkaine kontrasteineen vaikuttivat hänen työskentelyynsä.

## Lähteet
Ronan Lamy Chappuis

**Ronan Lamy Chappuis** (s. 10. syyskuuta 1993 Lons-le-Saunier, Ranska) on ranskalainen mäkihyppääjä.

Lamy Chappuis kilpaili maailmancupissa ensimmäisen kerran Lillehammerin joukkuekilpailussa marraskuussa 2012. Ensimmäiset maailmancupin pisteensä hän sai oltuaan 24:s Wisłassa tammikuussa 2014. Parhaimmillaan hän on sijoittunut 11:nneksi Sapporossa niin ikään tammikuussa 2014.

Lamy Chappuis on hypännyt Continental Cupin osakilpailussa kaksi kertaa kolmanneksi ja kaikkiaan kahdeksan kertaa kymmenen parhaan joukkoon. MM-tasolla hän on ollut parhaimmillaan 26. normaalimäen kilpailussa Falunissa 2015 ja viides sekajoukkuemäessä Val di Fiemmessä 2013.

Yhdistetyn kilpailija Jason Lamy-Chappuis on hänen serkkunsa.

## Lähteet
Teatteri (puupiirros)

**Teatteri** on suomalaisen taiteilijan Tuomas von Boehmin väripuupiirros vuodelta 1951. Ateneumin taidemuseolla on työstä kolme eri versiota. Työt kuuluvat Ester ja Jalo Sihtolan kokoelmiin.

Puupiirroksessa keskeisinä hahmoina ovat juhlapukuihin pukeutuneet mies ja nainen. He ovat teatterin lavalla ja kuvan alalaidassa heitä katsovat arkisemmin vaatetetut hahmot kukkien keskellä. Katsojien ilmiasu luo piirrokseen kubistista tunnelmaa, vaikka näyttelijöiden olemus on ylevä.

Von Boehm tutki mielellään värien vivahteita ja himmeää maalipintaa. *Teatterissa* esiripun väri on eri kussakin vedoksessa, eli punainen, keltainen ja sininen.

## Lähteet

## Aiheesta muualla
* Suomen Kansallisgalleria: Kokoelmat: Teatteri. (punainen)
* Suomen Kansallisgalleria: Kokoelmat: Teatteri. (keltainen)
* Suomen Kansallisgalleria: Kokoelmat: Teatteri. (sininen)
Veli-Erkki Paavola

**Veli-Erkki Paavola** (s. 26. huhtikuuta 1967) on suomalainen raviohjastaja. Kaustisen raviradalla valmennustallia pitävä Paavola on vuonna 1983 alkaneella urallaan ajanut yli 2&nbsp;200 voittoa. 

Hänen suurin saavutuksensa on Ravikungattaren titteli vuonna 2005 tammalla Milia. Lisäksi hän on ohjastanut muun muassa Kymenlaakso-ajon sekä Kylmäverihevosten Suur-Hollola-ajon voitot.

## Suurkilpailuvoittoja
*Ravikuningatar: 2005 – Milia
*Kasvattajakruunu: 2004, 2005 – Bar Code
*Kymenlaakso-ajo: 2004 – Bar Code
*Kylmäverihevosten Suur-Hollola-ajo: 2001 – Tino
*Pelimanni-ajo: 2001 – Tino
*Pohjola Grand Prix: 2001 – Tino
*Tähtisprintteri: 2000 – Tino
*Osuuspankki-ajo: 1999, 2001 – Liptus

## Lähteet
*Suomen Hippoksen tilastot
*Kaustisen raviradan kotisivut
Léa Lemare

**Léa Lemare** (s. 21. kesäkuuta 1996 Albertville, Ranska) on ranskalainen mäkihyppääjä.

Lemare on osallistunut MM-kilpailuihin neljä kertaa. Oslossa 2011 Lemare oli normaalimäen 33:s. Val di Fiemmessä 2013 hän oli normaalimäen 38:s. Sekajoukkuemäessä hän oli viides Ranskan joukkueen kanssa. Falunissa 2015 hän sijoittui normaalimäessä 32:nneksi ja sekajoukkuemäessä kahdeksanneksi, Lahdessa 2017 normaalimäessä 20:nneksi ja sekajoukkuemäessä kymmenenneksi.

Sotšin olympialaisissa 2014 hän sijoittui 20:nneksi.

Lemare on osallistunut nuorten MM-kilpailuihin kuusi kertaa. Hinterzartenissa 2010 hän oli 36:s, Otepäässä 2011 22:s, Erzurumissa 2012 normaalimäen 24:s sekä joukkuemäen viides ja Liberecissä 2013 normaalimäen 10:s sekä joukkuekilpailun toinen. Val di Fiemmessä 2015 hän sijoittui henkilökohtaisessa kilpailussa 16:nneksi ja joukkuemäessä pronssille sekä Râșnovissa 2017 normaalimäessä 17:nneksi ja sekajoukkuemäessä kymmenenneksi.

Lemaren ensimmäinen maailmancup-kilpailu oli Lillehammerissa 3. joulukuuta 2011. Ensimmäiset maailmancupin pisteensä hän saavutti oltuaan 21:s Hinterzartenissa tammikuussa 2012. Kymmenen parhaan joukkoon hän sijoittui ensimmäisen kerran oltuaan kymmenes Ljubnossa helmikuussa 2013. Parhaimmillaan hän on sijoittunut kahdeksanneksi Râșnovissa maaliskuussa 2014.

Lemare kilpaili ensimmäisen kerran Continental Cupissa Bischofsgrünissä 8. elokuuta 2010. Hän oli kilpailun 48:s. Hänen paras sijoituksensa Continental Cupissa on toinen Oberwiesenthalista 19. elokuuta 2011.

## Lähteet
*
Metos

**Metos Oy Ab** on suomalainen ammattikeittiölaitteita ja niihin liittyviä palveluja tarjoava yritys. Metos perustettiin vuonna 1922 nimellä Oy Metalliteos. Perheyrityksenä aloittanut Metos siirtyi 1959 Instrumentarium Oy:n omistukseen, ja vuosina 1994 ja 1998 tehdyillä kaupoilla siitä tuli osa Hackman Oyj:tä. Nykyisin Metos kuuluu erillisenä liiketoimintayksikkönä italialaiseen Ali Group -konserniin, joka osti koko Hackman Oyj:n osakekannan vuonna 2004. Metos on ensimmäisiä ruostumatonta terästä hyödyntäviä teollisuusyrityksiä Suomessa. Se on oman toimialansa markkinajohtaja Pohjois-Euroopassa.

Vuonna 1938 Metos esitteli maailman ensimmäisen tehdasvalmisteisen sähkökiukaan. Kiukaiden valmistus lopetettiin 1983.

Vuonna 2005 Hackman Oyj:n toiminimi muutettiin Metos Oy Ab:ksi, uusi. Metoksen pääkonttori sijaitsee Keravalla. Yrityksen liikevaihto vuonna 2012 oli 91,8 miljoonaa euroa. Toimitusjohtajana toimii Sami Kuparinen.

## Lähteet

## Aiheesta muualla
* Metoksen kotisivut
* https://www.porssitieto.fi/osake/lisaa/metos.shtml
Jääpallon Ruotsin 1.divisioonan kausi 1942

**Jääpallon Ruotsin Division I:n kausi 1942** pelattiin neljässä kuuden joukkueen lohkossa, joiden voittajat pelasivat välierät ja loppuottelun vuoden 1942 Ruotsin jääpallomestaruudesta. Jokaisen lohkon kaksi heikointa joukkuetta putosi Divion II:en, eikä yhtään joukkuetta noussut tilalle, koska joukkuemäärä seuraavalle kaudelle supistettiin 16:een.

Alkuohkot pelattiin yksinkertaisina sarjoina, välierissä oteltiin kaksoisotteluin ja loppuottelu pelattiin kerrasta poikki -periaatteella 8. maaliskuuta Tukholman stadionilla.

## Division I

### Lohko A

### Lohko B

### Lohko C

### Lohko D

### Välierät

### Loppuottelu
8. maaliskuuta 1942 Tukholma. Yleisöä 12 530

## Lopulliset sijoitukset

## Lähteet
* Bandytipset kalenderbiteri
* VSK:n finaaliottelut kautta aikain

### Viitteet
Jackie Shroff

**Jai Kishan Kakubhai ”Jackie” Shroff** (s. 1. helmikuuta 1957 Bombay, Maharashtra) on intialainen näyttelijä. Hän on näytellyt hindinkielisissä elokuvissa yli 30 vuoden ajan ja voittanut neljä Filmfare Awards -palkintoa.

## Yksityiselämä
Shroffin isä oli gujarati ja äiti turkkilainen Kazakstanista. Shroff on ollut naimisissa Ayesha Shroffin (o.s. Dutt) kanssa vuodesta 1989. Heillä on kaksi lasta: näyttelijä Tiger Shroff ja Krishna Shroff.

## Filmografia

## Palkinnot
* Filmfare Awards
** 1990: Paras miespääosa – *[[Parinda]]*
** 1995: Paras miessivuosa – *[[1942: A Love Story]]*
** 1996: Paras miessivuosa – *[[Rangeela]]*
** 2018: Paras miesnäyttelijä lyhytelokuvassa – *[[Khujli]]*
*** Ehdokkuudet
**** 1994: Paras miessivuosa – *[[Khalnayak]]*
**** 1997: Paras miessivuosa – *[[Agni Sakshi (vuoden 1996 elokuva)|Agni Sakshi]]*
**** 2001: Paras negatiivinen rooli – *[[Operaatio Kashmir]]*
**** 2002: Paras miessivuosa – *[[Yaadein (vuoden 2001 elokuva)|Yaadein]]*
**** 2003: Paras miessivuosa –  *[[Devdas (vuoden 2002 elokuva)|Devdas]]*

* Goa State Awards
** 2018: Paras miespääosa – *[[Soul Curry]]*

* Asianet Film Awards
** 2007: Kunniapalkinto raadilta

## Lähteet

## Aiheesta muualla

* 
*
Monster of Speed

**Monster of Speed** (s. 1994) on vuosina 1994–2003 kilpaillut suomalainen lämminverinen ravihevonen. Se tuli tunnetuksi aikansa "ihmevarsana", joka voitti 2- ja 3-vuotiskausillaan kaikki kilpailunsa. Monster of Speed saavutti uransa alusta lähtien historialliset 19 peräkkäistä ykköstilaa. 

Sen ohjastuksesta ja valmennuksesta vastasi Suomessa Seppo Sarkola. Ori voitti muun muassa 2-vuotiaiden Kasvattajakruunun ja myöhemmin kolmivuotiaana Oulu Expressin sekä ikäluokan suurimman kilpailun Kriteriumn. 

Nelivuotiaana hevonen myytiin Ranskaan ja se siirtyi Ruotsiin legendaarisen Olle Goopin valmennukseen. Monster of Speedin uran avaustappio tuli heti sen ensimmäisessä Ruotsin kilpailussa Karlstadissa, jolloin hevonen hylättiin maalilaukasta sijalta kolme. Nelivuotiskauden 15 starttia tuottivat seitsemän voittoa. Merkittävin ykkössija oli Eskilstunan nelivuotislähdön voitto. Lisäksi ori saavutti ykköstilan Oslossa Bjerken raviradalla juostussa Norsk 4 års Elite -kilpailussa. Suomessa Monster of Speed voitti Derby-karsinnan, mutta jäi finaalissa Louise Laukon jälkeen toiseksi. 

Viisivuotiaana jalkavaivoista kärsinyt ori pääsi starttaamaan vain viisi kertaa. Vuonna 1998 Monster of Speed siirtyi kilpailemaan Ranskaan, mutta kovatasoisissa lähdöissä ei menestystä enää tullut ja vuonna 2002 ori myytiin takaisin Suomeen. Se päätti uransa voitokkaasti kotiradallaan
Ylöjärven Teivossa heinäkuussa 2003. Nykyään Monster of Speed toimii siitosoriina Lempäälässä.

## Suurkilpailuvoitot
**1994**
*Kasvattajakruunu
**1995**
*Seppeleajo
*Oulu Express
*Tornio Racing
*Kasvattajakruunu
*Kriterium
*Erkki Rajakoski Memorial
**1996**
*Norsk 4 års Elite
*Eskilstuna fyraåringstest

## Lähteet
*Suomen Hippoksen tilastot
*Sukuposti
*Monster of Speedin kotisivut

### Viitteet
Tone-luokka (risteilijä)

**Tone-luokka** () oli keisarillisen Japanin laivaston kahden raskaan risteilijän muodostama alusluokka, jonka alukset olivat samalla viimeiset Japanin laivastolle rakennetut raskaat risteilijät. Ne palveli ja upposi toisessa maailmansodassa.

## Taustaa
Luokan alukset tilattiin 1932 viidentenä ja kuudentena Mogami-luokan raskaana risteilijänä. Vuoteen 1935 mennessä Mogami-luokan heikkoudet olivat kuitenkin käyneet ilmeisiksi, joten keskeneräiset alukset päätettiin muuttaa parannelluksi versioiksi. Laivastolla ei vielä tuolloin ollut lentotukialuksilta toimivia tiedustelukoneita, vaan laivaston tiedustelu oli muiden laivaston alusten operoimien vesilentokoneiden vastuulla. Tätä tehtävää varten Tone-luokan risteilijät suunniteltiin toimimaan vesilentokoneiden emälaivoina.

## Suunnittelu
Koska Tone-luokan rakentaminen aloitettiin Mogami-luokkana, olivat näiden luokkien alusten ulkoiset mitat hyvin samanlaiset. Edeltäneistä risteilijäluokista poiketen molempien Tone-luokan alusten päätykkitornit päätettiin sijoittaa etukannelle. Seurauksena kahdella neljästä päätykkitornista oli huono ampuma-ala. Tämä kuitenkin mahdollisti jopa kahdeksan vesilentokoneen operoimisen ja kuljettamisen takakannella. *Tone* ja *Chikuma* osoittautuivatkin erittäin hyödyllisiksi tiedustelualuksiksi, vaikka useimmiten laivat kuljettivatkin vain viittä tai kuutta tiedustelukonetta.

## Alukset

## Lähteet
*

### Viitteet
Piirpauke Live

**Piirpauke** on 1978 julkaistu Piirpauke-yhtyeen ensimmäinen virallinen livealbumi, joka on äänitetty vuoden 1977 aikana. Levyn kappaleista *Rypistys* on syntynyt improvisoituna soittotilanteessa.

## Kokoonpano
* Hasse Walli – kitara, intialainen harmoni, lyömäsoittimet
* Olli-Pekka Wasama – kontrabasso, lyömäsoittimet
* Jukka Wasama – rummut
* Sakari Kukko – saksofonit, huilut, piano, lyömäsoittimet

## Kappaleet
;A-puoli
#  (moldavialainen kansansävelmä, äänitetty 19.8.1977 Bullerbyn, Tukholma)
#  (makedonialainen kansansävelmä, äänitetty 24.9.1977 Svenska lärarhögskolan, Vaasa)
#  (säv. Piirpauke, äänitetty 1.7.1977 Vanha Ylioppilastalo, Helsinki)
;B-puoli
#  (etiopialainen kansansävelmä, äänitetty 27.10.1977 Mariahissen, Tukholma)
#  (kreikkalainen kansansävelmä, äänitetty 18.12.1977 Hotelli Raumanlinna, Rauma)
#  (säv. Sakari Kukko, äänitetty 18.12.1977 Hotelli Raumanlinna, Rauma)

## Lähteet
*Piirpauke Live Fono-äänitetietokanta

### Viitteet
Piirpauke 2

**Piirpauke 2** on suomalaisyhtye Piirpauken toinen studioalbumi, joka julkaistiin marraskuussa 1976.

Levy sisältää maailmanmusiikkia Karjalasta, Kreikasta, Brasiliasta ja Bulgariasta, mutta myös muutamia yhtyeen omia sävellyksiä. Albumin tunnetuin kappale on päätösraita ”Imala Maika”.

Albumi julkaistiin Love Records -levymerkillä LP-levynä kahtena eri painoksena ja C-kasettina. Vuonna 1978 albumi julkaistiin LP-levynä Ruotsissa. Vuonna 1990 albumi julkaistiin Siboneyn toimesta CD-levynä ensimmäistä kertaa kolmena eri painoksena ja seuraavaksi vuonna 2007 remasteroituna painoksena.

## Kappaleet
### A-puoli
# 
# 
# 
# 
# 

### B-puoli
# 
# 
## Osa 1 (säv. Hytti, sov. Hytti – Walli)
## Osa 2 (säv. Kukko, sov. Kukko – Walli)
#  

### Tietoa kappaleista
Levyn aloittaa ytimekkäästi nimetty ”Laulu”, joka on vanha itäkarjalainen jouhikkosävelmä, jota on soittanut muun muasssa kansantaiteilija Feodor Pratšu. Seuraavana kullaan ”Sirtos”, joka puolestaan on kreikkalainen tanssi Rumelin seudulta. Rytmilajina on kalamatiano. ”Fyssouni” on kreikkalainen tanssisävel Epeiroksen maakunnasta. Kappaletta on perinteisesti soitettu klarinetilla. ”Prazider Adeus” on taas brasilialainen kansansävelmä. A-puolen päättää ”Agjek”, joka on yhtyeen oma sävellys ja sävelletty soittotilanteessa. Myös B-puolen aloittava ”Peäldoaivi” on myös sävelletty soittotilanteessa. Kaksiosainen ”Penang” on omistettu eteläisen Afrikan tummien väestön oikeuksien puolesta käydyille taisteluille. Levyn päättää yksi yhtyeen tunnetuimmista kappaleista ”Imala Maika”, joka on sävelletty bulgarialaisen kansanperinteen pohjalta.

## Kokoonpano
### Piirpauke
* Sakari Kukko – piano (4, 8), huilut (norjalainen tunturihuilu: 5-6, bengalihuilu: 7.1, sicuhuilu: 8, bengalin poikkihuilu: 8), saxello (1), bouzuki (2), sopraano- (3) ja tenorisaksofonit (4), savi- ja donnorummut (7.1)
* Hasse Walli – kitarat (akustinen: 2, sähkö: 3-4, 8, paperikitara: 7.1), turkkilainen savirumpu (5-6, 7.1), marakassit (6; olkimarakassit: 7.1), tamburiini (5-6), intialaiset kellot (6, 7.1) ja harmoni (1)
* Antti Hytti – bassot (4, 8; bassoviulu: 1, kontrabasso: 2, basso continuo: 3), egyptiläinen viulu (1, 6), afrikkalaiset puukellot (5, 7.2) ja peukalopiano (7.2), tamburiini (5, 7.2), turkkilainen savirumpu (5), torvi (7.2), gopijantra (7.2)
* Jukka Wasama – lyömäsoittimet (1-4, 7.2-8), intialaiset lampunjalat (5-6), kellopeli (5), japanilaiset puukellot (5), kiinalaiset hääkellot (6) 

### Tuotanto
* Hasse Walli – tuottaja
* Pekka Ojamaa – levykansi
* Timo Kelaranta – valokuvat (Saftra)
* Eero Raunio – valokuvat
* Timo Kesäläinen – valokuvat
* Pauli Saastamoinen – vuoden 2007 CD-painoksen remasterointi
* Japa Mattila – vuoden 2007 CD-painoksen ulkoasu
* Markku ”Jazz Preacher” Salo – vuoden 2007 CD-painoksen kansiseloste 

## Lähteet
Björken vene

**Björken vene** löydettiin syksyllä 1947 puhdistettaessa kanavaa Björken kylässä Gävlen kunnassa Keski-Ruotsissa. Se on ajoitettu neljännelle vuosisadalle radiohiiliajoituksella. Vene on 7,22 metriä pitkä ja 1,24 metriä leveä. Pohjalautana on käytetty ontoksi koverrettua 70 senttiä leveää lehmuksen runkoa. Venettä voisi pitää ruuhityyppisenä, mutta siinä on leveät sivulaudat kiinnitetty rautanauloilla pohjapuun ja sen pidennysten alle eli limilaidoituksena. Björken veneessä on, kuten Hjortspring-veneessäkin, lautoihin jätetty harjanteet, ja kuusi käyrää oksaa on kiinnitetty niihin kaariksi niinisidoksilla. Yläpäästä kaaret on niitattu lautoihin. Löydettäessä veneen pohjalla oli koivuoksakorissa 67 kg painava pyöreä kivi, joka todennäköisesti on toiminut painolastina vakauttamassa venettä. Venettä on todennäköisesti melottu, koska siitä puuttuvat hankaimet airoja varten. Vene on nähtävissä Gävleborgin lääninmuseon pysyvässä näyttelyssä.

## Lähteet

## Aiheesta muualla
* Gävleborgin lääninmuseon sivut
Kill Me Baby

***Kill Me Baby*** () on japanilainen neljän ruudun mangasarja, jonka on piirtänyt ja käsikirjoittanut Kaduho.
Mangaa on julkaistu vuodesta 2008 alkaen ja 2012 tehtiin myös siihen perustuva anime. Mangaa on julkaistu myös suomenkielisenä Punaisen jättiläisen kustantamana.

*Kill Me Baby* on vahvasti komedia- ja slapstick -tyyppinen sarja, jossa ei käytännössä ole kuin neljä hahmoa, mutta näistäkin läsnä on suurimman osan ajasta vain kaksi. Sarjan tyyli edustaa japanilaista manzai-komediaa.
## Hahmot
**Yasuna Oribe**
:Yasuna on normaali lukiolaistyttö, jolla tosin on välillä outoja ideoita. Vaikka hänen luokkatoverinsa Sonya on palkkamurhaaja, Yasuna ei pelkää häntä ollenkaan ja haluaa vain olla Sonyan ystävä. Yasuna tosin ei hyväksy Sonyan ammattia, ja yrittää välillä estää Sonyaa lähtemästä töihin. Usein Yasuna yrittää yllättää Sonyan tai tehdä tälle kepposia, mikä usein saa Sonyan hyökkäämään toistuvasti Yasunan kimppuun. 
**Sonya**
: Sonya on Yasunan ulkomaalainen luokkatoveri, joka myös työskentelee palkkamurhaajana salaperäiselle organisaatiolle. Hän on jatkuvasti valppaana, koska myös hänen henkensä voi olla vaarassa hänen ammattinsa vuoksi. Sonya pelkää torakoita, kummituksia ja koiria.
**Agiri Goshiki**
: Agiri on omituinen, mutta aina hyvin rennosti käyttäytyvä ninjatyttö. Hän osaa monenlaisia ninjatekniikoita, joista jotkut tosin eivät toimi tai ole kovin hyödyllisiä.
**Käyttämätön hahmo** ()
:Tällä punatukkaisella hahmolla ei ole oikeaa nimeä. Sen oli tarkoitus olla yksi päähahmoista, mutta lopulta karsiutui pois, sillä Yasuna oli perinyt kaikki hahmon luonteenpiirteet. Tästä huolimatta hahmo tekee silloin tällöin vitsinä lyhyitä esiintymisiä sarjassa, suunnitellen kostoa Sonyaa ja Yasunaa kohtaan.

## Aiheesta muualla
* TBS:n viralliset sarjan sivut (japaniksi)
Angie Harmon

**Angela Michelle ”Angie” Harmon** (s. 10. elokuuta 1972 Highland Park, Dallas, Texas) on yhdysvaltalainen näyttelijä ja malli. Hän on näytellyt muun muassa televisiosarjoissa *[[Baywatch Nights]]*, *[[Kova laki]]* ja *[[Rizzoli & Isles]]*.

## Aiheesta muualla

* 
*
Viikunanlehtisavikka

**Viikunanlehtisavikka** (*Chenopodium ficifolium*) on Etelä- ja Keski-Euroopasta kotoisin oleva savikkakasvi.

## Ulkonäkö ja koko

Yksivuotinen viikunanlehtisavikka kasvaa 30–70 cm korkeaksi. Kasvi on yleisväritykseltään vihreä ja nuorena jauhoinen. Varsi on pysty, niukkahaarainen ja vihreäraitainen, lehtihangoissa on joskus harvoin myös punaista. Kierteisesti olevat lehdet ovat väriltään puhtaanvihreitä. Lehtilapa on kasvin keskiosissa kooltaan tavallisesti 4–8 cm ja kolmiliuskainen. Keskiliuska on pitkulainen ja vaihtelee muodoltaan harvaan lyhythampaisesta mutkalaitaiseen. Vihreä kukinto on usein pitkälti lehdekäs, terttumainen ja harsu. Kukkasykeröt ovat pieniä. Suomessa viikunanlehtisavikka kukkii heinä-syyskuussa. Pähkylä on kehän muodostaman hedelmäverhiön suojaama. Musta siemen on vaaka-asennossa, 0,8–1,2 mm pitkä, ympärykseltään lähes pyöreä, tylppäreunainen sekä pinnaltaan säteen suuntaan pitkulaisen kuoppainen.

Laji muistuttaa suuresti jauhosavikkaa (*C. album*) ja pohjansavikkaa (*C. suecicum*).

## Levinneisyys
Viikunanlehtisavikka on kotoisin Etelä- ja Keski-Euroopasta. Skandinaviassa lajia kasvaa harvinaisena tulokkaana Tanskassa, Etelä-Norjassa ja Etelä- ja Keski-Ruotsissa. Suomessa viikunanlehtisavikkaa kasvaa satunnaisesti maan eteläosissa sekä Pohjanlahden rannikolla aina Kemin korkeudelle saakka. Lounais-Suomessa laji on vakiintunut, mutta muualla maassa se esiintyy satunnaisena.

## Elinympäristö
Viikunanlehtisavikka on Suomessa uustulokas, jota tavataan erilaisilla joutomailla kuten satamissa, kaatopaikoilla, rautateillä ja uudisnurmikoilla.

## Käyttö
Viikunanlehtisavikka sopii muiden savikkalajien tapaan myös ihmisravinnoksi.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suuri Pohjolan kasvio*. Toim. Mossberg, Bo & Stenberg, Lennart. Kustannusosakeyhtiö Tammi, Helsinki 2005 (2003).

### Viitteet

## Aiheesta muualla
* Kasviatlas 2022: Viikunanlehtisavikan levinneisyys Suomessa.
Live in der Balver Höhle

**Live in der Balver Höhle** on Piirpauke-yhtyeen seitsemäs albumi ja toinen livelevy. Se on äänitetty yhtyeen konsertissa silloisessa Länsi-Saksassa Balver Höhlen jazzfestivaaleilla 22.kesäkuuta 1980 ja sen julkaisi saksalainen JG Records vuonna 1981.

## Kappaleet
;A-puoli
# 
# 
# 

;B-puoli
# 
# 
# 

## Kokoonpano
* Sakari Kukko – saksofonit, huilu, piano
* Pekka Nylund – kitara
* T.T. Oksala – kitarasyntetisaattori
* Jorma Koivulehto (muusikko) – basso
* Tom Nekljudow - rummut